**ՀԻՄՆԱՎՈՐՈՒՄ**

**«Բնակելի տարծքներ նվիրելու մասին» ՀՀ կառավարության որոշման նախագծի**

**1. Ընթացիկ իրավիճակը և իրավական ակտի ընդունման անհրաժեշտությունը.**

Նախագիծը նախապատրաստվել է՝ հիմք ընդունելով ՀՀ վարչապետի 16.05.2019թ. թիվ 02/14.5/20476-2019 հանձնարարականը՝ ուղղված Տնտեսական զարգացման և ներդրումների նախարարին: Հանձնարարականի կատարումն ապահովելու նպատակով Տնտեսական զարգացման և ներդրումների նախարարությանը անհրաժեշտ է եղել ՀՀ ոստիկանության տնօրինման տակ գտնվող Երևան ք., Գ. Զոհրապի 120 հասցեում բնակվող ընտանիքներին իրենց կողմից զբաղեցրած տարածքները սեփականաշնորհելու համար տրամադրել տեղեկատվություն նշված հասցեի սենյակների թվի, սենյակներում փաստացի բնակվող և հաշվառված քաղաքացիների մասին, ինչպես նաև տրամադրել նշված հասցեի տարածքի անշարժ գույքի իրավունքների պետական գրանցման վկայականի պատճենը։

Պետական գույքի կառավարման կոմիտեն տեղեկացրել է ՀՀ ոստիկանությանը, որ նշված հասցեներում բնակվող ՀՀ քաղաքացիները Պետական գույքի կառավարման կոմիտե են ներկայացրել դիմումներ՝ իրենց կողմից զբաղեցրած տարածքները տալ իրենց ընտանիքներին:

Երևանի քաղաքապետի 03․03.2020թ.-ի N757-Ա որոշմամբ տարածքը ընդգրկվել է բնակելի ֆոնդում: Պետական գրանցումը կատարելուց հետո Երևանի քաղաքապետի որոշման հիման վրա նպատակային նշանակությունը «**հասարակականից»** փոխվել է **«բնակելի»,** որից հետո թվով 8 սեփականության վկայականներում կատարվել է համապատասխան փոփոխություն:

ՀՀ ոստիկանության կողմից նախաձեռնվել են մի շարք գործընթացներ՝ բաժանման սխեմայով առանձնացվել են ընտանիքների կողմից զբաղեցրած տարածքները, տրամադրվել են առանձին հասցեներ, կատարվել է բնակիչների հաշվառում, յուրաքանչյուր ընտանիքի կողմից զբաղեցրած տարածքի չափագրության աշխատանքներ կատարելուց հետո կատարվել է պետական գրանցում՝ ձեռք բերելով 8 առանձին վկայականներ (հասցեներ` Գր. Զոհրապի 120/1, 120/3, 120/4, 120/5, 120/6, 120/7, 120/9 և 120/10):

Նվիրառուների ընտրությունը կատարվել է հիմք ընդունելով երկարատև բնակության հանգամանքը, ընտանիքի սոցիալ-տնտեսական վիճակը:

Նախագծի ընդունման անհրաժեշտությունը կայանում է նրանում, որ նշված հասցեներում բնակվող անձինք ձեռք կբերեն ՀՀ ոստիկանությանը պատկանող գույքը՝ նվիրատվության սկզբունքով:

Համաձայն ՀՀ վարչապետի 2019թ․ մայիսի 16-ի թիվ 02/14․ 5/20476-2019 հանձնարարականի՝ ՀՀ ոստիկանության կողմից մշակվել և շրջանառության մեջ է դրվել Բնակելի տարածքներ նվիրելու մասին ՀՀ կառավարության որոշման նախագիծը, որի ընդունմամբ վերջնական լուծում կստանար Երևան քաղաքի Զոհրապի 120 հասցեում բնակվող 10 ընտանիքների բնակարանային ապահովության խնդիրը՝ նրանց կողմից զբաղեցրած բնակելի տարածքների սեփականաշնորհման միջոցով։ Նախագծի սկզբնական տարբերակի քննարկման արդյունքներից ելնելով և 07.03.2022թ. ՀՀ ֆինանսատնտեսական նախարարական կոմիտեի թիվ ԿԱ/65-2022 արձանագրության 10-րդ կետի Բնակելի տարածքներ նվիրելու մասին ՀՀ կառավարության որոշման նախագիծը տրոհվել է 2 մասի:

Նախագծի հավելվածով ներկայացված ցանկում նշված քաղաքացիներին (վերջիններիս ընտանիքներին) առաջարկվում է նվիրել՝ համապատասխանաբար առանձնացված վկայականներում նշված հասցեներով որպես մեկ միավոր գրանցում ստացած՝ շինություն, հողամաս, պարիսպ, ինքնակամ շինություն և որոշ վկայականներում էլ թվարկվածից բացի գրանցված են ընդհանուր օգտագործման միջանցք՝ համապատասխանաբար սեփականության, ընդհանուր համատեղ սեփականության և ընդհանուր բաժնային սեփականության իրավունքով:

ՀՀ պետական բյուջեով բնակարանների գնման վկայագրերի միջոցով իրականացվող ծրագրի համար նախատեսված գումարները վերաբերվում են միայն ծրագրի շահառու հանդիսացող, քանի որ նախագծի հավելվածով նշված ընտանիքները չեն հանդիսացել վերը նշված ծրագրի շահառուներ, այդ իսկ պատճառով նրանց համար ծրագրի շրջանակներում բնակարան (կամ բնակելի տուն) ձեռք բերելու համար գումարներ չեն նախատեսվել։ Այդ իսկ պատճառով նպատակահարմար ենք գտնում տվյալ հասցեներում գտնվող անշարժ գույքը նվիրելու վերը նշված ընտանիքներին:

«Բնակելի տարծքներ նվիրելու մասին» ՀՀ կառավարության որոշման նախագծի ընդունմամբ պետական բյուջեում ծախսերի և եկամուտների էական ավելացում կամ նվազեցում չի նախատեսվում:

**2. Կապը ռազմավարական փաստաթղթերի հետ.**

Նախագիծը չի բխում ռազմավարական փաստաթղթերից: Նախագիծը նախապատրաստվել է՝ հիմք ընդունելով ՀՀ վարչապետի 16.05.2019թ. թիվ 02/14.5/20476-2019 հանձնարարականը:

**3. Կարգավորման նպատակը և բնույթը.**

Նախագծի ընդունմամբ կապահովվի բնակելի տարածքների նվիրատվության գործընթացի կազմակերպումը, ինչպես նաև ՀՀ քաղաքացիների բնակապահովության խնդիրների լուծումը, կբարելավվի բնակչության սոցիալական պայմանները:

**4. Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է ՀՀ ոստիկանության կողմից:

**5. Ակնկալվող արդյունքը.**

Նախագծի ընդունմամբ պայմանավորված կապահովվի բնակչության բնակարանային խնդիրները: Նշված հասցեների բնակիչները սեփականության իրավունքով արդեն կբնակվեն իրենց կողմի զբաղեցրած բնակելի տարածքներում:

**ՀՀ ոստիկանություն**